Doxa Deo | Faerie Glen | Besigheidsbediening
Die bediening na sakelui in Suid-Afrika bemagtig besigheidseienaars en sakeleiers om hulle besighede te transformeer vir die koninkryk van God. Dit is ŉ reis na ŉ betekenisvolle lewe waar sakelui toegerus word om verantwoordelikheid te neem vir mense en besigheidsorganisasies as deel van die Doxa Deo droom vir die transformasie van ons stad.
ŉ Groep sakeleiers vorm ŉ forum wat gereeld saam bid en inisiatiewe beplan om die visie te bereik. Hoogtepunte sluit in gereelde sakeontbyt geleenthede en die wêreldberoemde Lifework Leadership program. Sakemanne en -vroue word uitgenooi om saam te ontdek wat God se plan en roeping met hul besigheid is.